**ŠIAULIŲ MIESTO SAVIVALDYBĖS ADMINISTRACIJA**

**TURTO VALDYMO SKYRIUS**

**SPRENDIMO „DĖL TURTO PERDAVIMO PRIEŠGAISRINĖS APSAUGOS IR GELBĖJIMO DEPARTAMENTUI PRIE VIDAUS REIKALŲ MINISTERIJOS“**

**AIŠKINAMASIS RAŠTAS**

2021-11-24

Šiauliai

**Parengto sprendimo projekto tikslai ir uždaviniai:**

Sudaryti penkeriems metams naują panaudos sutartį dėl Šiaulių miesto savivaldybei nuosavybės teise priklausančio ilgalaikio turto su biudžetine įstaiga Priešgaisrinės apsaugos ir gelbėjimo departamentu prie Vidaus reikalų ministerijos, atstovaujama Priešgaisrinės apsaugos ir gelbėjimo departamento prie Vidaus reikalų ministerijos Šiaulių priešgaisrinės gelbėjimo valdybos.

**Dabartinis sprendimo projekte aptariamų klausimų reguliavimas:**

Turto perdavimą apsprendžia Lietuvos Respublikos valstybės ir savivaldybių turto valdymo, naudojimo ir disponavimo juo įstatymas ir Šiaulių miesto savivaldybei nuosavybės teise priklausančio ir patikėjimo teise valdomo materialiojo turto perdavimo panaudos pagrindais laikinai neatlygintinai valdyti ir naudotis tvarkos aprašas, patvirtintas Šiaulių miesto savivaldybės tarybos 2021 m. rugsėjo 2 d. sprendimu Nr. T-370 „Dėl Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“.

**Sprendimo projekte numatytos naujos teisinio reglamentavimo nuostatos:**

2018 m. gruodžio 6 d. sprendimu Nr. T-415 biudžetinei įstaigai Priešgaisrinės apsaugos ir gelbėjimo departamentui prie Vidaus reikalų ministerijos, atstovaujamai Priešgaisrinės apsaugos ir gelbėjimo departamento prie Vidaus reikalų ministerijos Šiaulių priešgaisrinės gelbėjimo valdybos ilgalaikio turto panaudos sutartimi buvo perduoti šeši elektroniniai dozimetrai „EPD Mk2“ įstaigos nuostatuose numatytai veiklai vykdyti. Vieno elektroninio dozimetro „EPD Mk2“ kaina – 806,53 Eur, likutinė vertė − 0,00 Eur. Šio ilgalaikio turto panaudos sutartis baigiasi 2022 m. sausio 16 d. Priešgaisrinė apsaugos ir gelbėjimo departamento prie Vidaus reikalų ministerijos Šiaulių priešgaisrinė gelbėjimo valdyba prašo sudaryti naują ilgalaikio turto panaudos sutartį.

Sprendimo projekto 1 punktu siūloma sudaryti penkeriems metams naują panaudos sutartį dėl Šiaulių miesto savivaldybei nuosavybės teise priklausančio ilgalaikio turto – šešių elektroninių dozimetrų „EPD Mk2“ su biudžetine įstaiga Priešgaisrinės apsaugos ir gelbėjimo departamentu prie Vidaus reikalų ministerijos, atstovaujama Priešgaisrinės apsaugos ir gelbėjimo departamento prie Vidaus reikalų ministerijos Šiaulių priešgaisrinės gelbėjimo valdybos, įstaigos nuostatuose numatytai veiklai vykdyti. Vieno elektroninio dozimetro „EPD Mk2“ kaina – 806,53 Eur, likutinė vertė − 0,00 Eur.

**Priėmus sprendimą, galimos pasekmės (tiek teigiamos, tiek neigiamos).**

Priėmus sprendimą neigiamų pasekmių nenumatoma.

**Priėmus sprendimą, keičiami ar pripažįstami negaliojančiais teisės aktai.**

Priėmus sprendimą, teisės aktai nekeičiami ir nepripažįstami negaliojančiais.

**Sprendimui įgyvendinti reikalingi priimti papildomi teisės aktai.**

Sprendimui įgyvendinti priimti papildomų teisės aktų nereikia.

**Sprendimui įgyvendinti reikalingos lėšos.**

Sprendimui įgyvendinti lėšos nebus reikalingos.

**Sprendimo projekto antikorupcinis vertinimas.**

Sprendimo projekto antikorupcinis vertinimas nereikalingas, nes šis projektas nėra susijęs nei su viena iš sričių, išvardintų Šiaulių miesto savivaldybės teisės aktų ar jų projektų antikorupcinio vertinimo metodikoje.

**Sprendimo projektą parengė** Šiaulių miesto savivaldybės administracijos Turto valdymo skyrius. Tiesioginis rengėjas − skyriaus vyr. specialistė Vita Jančenkienė, tel. 8 41 596 255.

**Numatomo teisinio reguliavimo poveikio vertinimo rezultatai.**

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą.

Turto valdymo skyriaus vedėja Ija Jencienė